ai4bharat/Pralekha huggingface dataset:
நுகர்வோர் நலன், உணவு மற்றும் பொது விநியோகம் அமைச்சகம்
விவசாயிகளுக்கான ஒழுங்குமுறைக் கட்டுப்பாடுகள் தாராளமயமாக்கப்பட்டுள்ள நிலையில் சுயசார்பு இந்தியா இலக்கை நிறைவேற்றும் வகையிலான உத்திகளுக்கான யோசனைகளை கொண்டு வருவதற்கான பணிமனை; உணவு மற்றும் பொது விநியோகத் துறை ஏற்பாடு.
அத்தியாவசியப் பொருள்கள் சட்டம்-1955-இல் கொண்டு வரப்பட்ட திருத்தம், விவசாயிகள் உற்பத்தி செய்யும் பொருள்களுக்கான தொழில் மற்றும் வர்த்தகம்  அவசரச் சட்டம் 2020, விலை உறுதியளிப்பில் விவசாயிகள்  உடன்பாடு மற்றும் விவசாய சேவைகளுக்கான அவசரச் சட்டம் 2020 ஆகியவற்றை இயற்றியது போன்ற அண்மைக்கால நடவடிக்கைகள் குறித்த பணிமனைக்கு புதுதில்லியில் ஜூலை 30, 2020-இல் நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் செயல்படும் உணவு மற்றும் பொது விநியோகத் துறை ஏற்பாடு செய்தது.
நீண்டகால அடிப்படையில், சுயசார்பு இந்தியா இலக்கை நிறைவேற்றும் வகையில், உத்திகளை வகுப்பதற்கான யோசனைகளை வெளிக்கொண்டு வருவதை நோக்கமாகக் கொண்டு இந்தப் பணிமனை நடத்தப்பட்டது. இது, விவசாயிகளுக்கான ஒழுங்குமுறைக் கட்டுப்பாடுகளைத் தாராளமயமாக்கியது, விவசாய விளைபொருள்களை மாநிலத்துக்குள்ளும், மாநிலங்களுக்கு இடையேயும் வர்த்தகம் செய்வதற்கான கட்டுப்பாடுகளை நீக்கியது, பதப்படுத்துவோர், பொருள்களை வாங்குவோர், ஒட்டுமொத்த விற்பனையாளர்கள், சில்லறை விற்பனையாளர்கள், ஏற்றுமதியாளர்கள் ஆகியோருடன் நேரடியாகத் தொடர்புகொள்ள விவசாயிகளை மேம்படுத்தியது ஆகிய மாற்றங்களைக் கொண்டுவந்துள்ள சூழலின் அடிப்படையில் யோசனைகளை கொண்டு வருவதற்காக நடத்தப்பட்டது.
இந்தப் பணிமனையில் பேசிய உணவு மற்றும் பொது விநியோகத் துறை செயலாளர் திரு.சுதான்சு பாண்டே, தலைவர்களின் கனவை நனவாக மாற்ற நிர்வாகிகள் நடவடிக்கை எடுக்க வேண்டும் என்று வலியுறுத்தினார்.
ஏற்கனவே திட்டமிட்டபடி விவாதம் நடத்தப்பட்டு பல்வேறு ஆலோசனைகள் தெரிவிக்கப்பட்டன. அதாவது, சேமிப்புக் கிடங்குகள் மற்றும் மேம்பாட்டு ஆணையத்தில்  சேமிப்புக் கிடங்குகளை பதிவு செய்வதைக் கட்டாயமாக்குவது, வேளாண் பொருள்களை வர்த்தகம் செய்வதற்காக ஒருங்கிணைந்த தளங்களை ஏற்படுத்துவது, வேளாண் வர்த்தகம் தொடர்பான பிரச்சினைகளுக்கு தீர்வுகாண ஜிஎஸ்டி கவுன்சில் போன்ற வேளாண் கவுன்சிலை ஏற்படுத்துவது, குளிரூட்டி சேமிப்பு வசதிகளை ஏற்படுத்துவது, நீண்டதூரப் போக்குவரத்து மற்றும் விளைநிலங்களிலிருந்து பொருள்களை எடுத்துச் செல்வது ஆகியவற்றில் முதலீடு செய்வது போன்ற யோசனைகள் தெரிவிக்கப்பட்டன.
(Visitor Counter : 112
ரெயில்வே அமைச்சகம்
இந்திய ரயில்வேயில் ஆளில்லாத லெவல் கிராசிங்குகளை இல்லாமல் ஆக்குவது குறித்த இயக்கத் திட்டம் பற்றித் திரு. பியூஷ் கோயல் ஆய்வு மேற்கொண்டார்
ரயில்வே அமைச்சர் திரு. பியூஷ் கோயல் தலைமையில் புதுதில்லியில் நடைபெற்ற முக்கியக் கூட்டத்தில் ரயில்வே வாரியத்தலைவர் மற்றும் உறுப்பினர்கள், ரயில்வே பாதுகாப்புத் தலைமை ஆணையர், ஐந்து ரயில்வே மண்டலங்களின் பொது மேலாளர்கள் மற்றும் இதர மூத்த அதிகாரிகள் கலந்துகொண்டனர். இந்தக் கூட்டத்தில் இந்திய ரயில்வேயின் ஆளில்லாத லெவல் கிராசிங்குகளை அடியோடு அகற்றும் திட்டம் பற்றி அமைச்சர் ஆய்வு மேற்கொண்டார். குஷிநகர் விபத்தில் உயிரிழந்தவர்களுக்கு அஞ்சலி செலுத்தும் வகையில் இரண்டு நிமிடம் மவுனம் அனுசரித்த பின்னர் கூட்டம் தொடங்கியது.
இந்திய ரயில்வே போக்குவரத்தில், ஆளில்லாத லெவல் கிராசிங்குகளை அகற்றுவதில் குறிப்பிடத்தக்க முன்னேற்றம் ஏற்பட்டுள்ளது. ஏ,பி,சி மார்க்கங்களில் தற்போது வெறும் 58 ஆளில்லாத லெவல் கிராசிங்குகள் மட்டுமே உள்ளன.
ஆளில்லாத லெவல் கிராசிங்குகளில் ஏற்படும் விபத்துக்களைக் குறைப்பதற்கான பல்வேறு நடவடிக்கைகளை இந்திய ரயில்வே எடுத்ததன் பயனாக, கடந்த நான்கு ஆண்டுகளில் விபத்துகள் 79 சதவீதம் அளவுக்குக் குறைந்துள்ளன. .
எஞ்சியுள்ள ஆளில்லாத லெவல் கிராசிங்குகளை அகற்ற, இத்தகைய இடங்களில் கேட்டுகளை ஏற்படுத்தி ஆட்களைப் பணியில் அமர்த்துவது, ரயில்வே சுரங்கப்பாதைகளை அமைப்பது, மேம்பாலங்களை அமைப்பது, வாகனங்களின் தடத்தை மாற்றியமைப்பது உள்ளிட்ட பல்வேறு நடவடிக்கைகள் குறித்துத் தற்போது திட்டமிடப்பட்டுள்ளது.
இந்திய ரயில்வேயில் பயணிகள் பாதுகாப்புக்கு முன்னுரிமை அளிக்கப்படும் என்று திரு. பியூஷ் கோயல் உறுதிப்படத் தெரிவித்தார். காப்பாற்றப்படும் ஒவ்வோர் உயிரும், அதற்கு ஈடான தங்கத்திற்குச் சமம் என்று அவர் கூறினார்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
----
(Visitor Counter : 117
அறிவியல் மற்றும் தொழில்நுட்பத்துறை
கொலம்பியா துணை அதிபர் மற்றும் அந்நாட்டு வெளியுறவுத்துறை அமைச்சரான திருமதி.மார்தா லூசியா ரமிரேஷ் டி ரின்கன் தலைமையிலான உயர்மட்டக் குழுவினர் உயிரி தொழில்நுட்பத்துறைக்கு வருகை
கொலம்பியா துணை அதிபர் மற்றும் அந்நாட்டு வெளியுறவுத்துறை அமைச்சரான திருமதி. மார்தா லூசியா ரமிரேஷ் டி ரின்கன் தலைமையிலான உயர்மட்டக் குழுவினர், புதுதில்லியில் உள்ள மத்திய உயிரி தொழில்நுட்பத்துறை அலுவலகத்திற்கு 01 அக்டோபர் 2021 அன்று வருகை தந்தனர்.
இவர்கள், உயிரி தொழில்நுட்பத்துறை மற்றும் அறிவியல் தொழில்நுட்பத்துறை செயலாளர் தலைமையிலான இந்தியக் குழுவினரை சந்தித்து பேச்சு வார்த்தை நடத்தினர். அப்போது, உயிரி தொழில்நுட்பத் துறையில் இந்தியா மேற்கொண்டுள்ள பணிகளுக்கு கொலம்பியா துணை அதிபர் பாராட்டுத் தெரிவித்தார். சுகாதாரம் மற்றும் உயிரி தொழில்நுட்பம் ஆகிய இரு முன்னணி துறைகளில் பல்வேறு அம்சங்கள் பகிர்ந்து கொள்ளப்படுவதுடன் நீடித்த உயிரி தொழில்நுட்ப சூழலியலை உருவாக்குவதில் இந்தியா – கொலம்பியா இடையே அரசு – தனியார் ஒத்துழைப்புகளை மேற்கொள்ளவும் அவர் விருப்பம் தெரிவித்தார்.
கொலம்பியாவின் சுகாதாரம் மற்றும் சமூக பாதுகாப்புத் துறை அமைச்சர் டாக்டர் பெர்னாண்டோ ரூயிஸ் கோமஸ் பேசுகையில், தடுப்பூசி உற்பத்தியில் இந்தியா உலகளவில் பிரசித்தி பெற்ற மையமாக உருவெடுத்துள்ளது என்றார்.
எனவே தடுப்பூசி தயாரிப்பு, பயோ சிமிலர்கள் மற்றும் மருத்துவ சாதன தயாரிப்புத் துறைகளில் இந்தியாவுடன் இணைந்து செயல்பட கொலம்பியா விரும்புவதாகவும் அவர் தெரிவித்தார்.
இந்திய உயிரி தொழில்நுட்பத் துறை மற்றும் அறிவியல் தொழில்நுட்பத் துறை செயலாளர் டாக்டர் ரேணு ஸ்வரூப் பேசுகையில், இந்தியாவும், கொலம்பியாவும் சுமார் 40 ஆண்டுகளுக்கும் மேலாக நட்புறவுடன் திகழ்வதாக கூறினார். அரசியல், வர்த்தகம், கலாச்சாரத் துறைகளில் இரு நாடுகளும் இணைந்து பணியாற்றுவதாகவும் அவர் குறிப்பிட்டார். இந்த காலகட்டத்தில் பாதுகாப்புத் துறை ஒத்துழைப்பு, வர்த்தக மேம்பாடு, விண்வெளி அறிவியல், தகவல் தொழில்நுட்பம், சுற்றுலா போன்ற துறைகளில் இரு நாடுகளுக்கு இடையே பல்வேறு ஒப்பந்தங்கள் செய்து கொள்ளப்பட்டதையும் அவர் எடுத்துரைத்தார்.
கொலம்பியா உயர்மட்டக் குழுவின் இந்தப் பயணத்தின் மூலம் இருதரப்பு அறிவியல் ஒத்துழைப்புகள் அடுத்தகட்டத்திற்கு எடுத்துச் செல்லப்படும் என்றார். மேலும் இந்தியாவின் உயிரி பொருளாதாரத்தை 2025 ஆம் ஆண்டுக்குள் 150 பில்லியன் டாலர் அளவிற்கு அதிகரிக்க திட்டமிட்டுள்ளதாகவும், இந்த இலக்கை எட்டுவதில் இரு நாடுகளும் இணைந்து பணியாற்றும் என்று நம்புவதாகவும் டாக்டர் ரேணு ஸ்வரூப் தெரிவித்தார்.
(Visitor Counter : 160
மின்னணு மற்றும் தகவல் தொழில்நுட்பம்
கவ் டெக்-தான் 2020 என்னும் தொழில்நுட்ப நிகழ்ச்சியை 2020 அக்டோபர் 30 முதல் நவம்பர் 1 வரை என் ஐ சி, ஐ ஈ ஈ ஈ கணினி சங்கம் மற்றும் ஆரக்கிள் நடத்துகின்றன
பிரதமரின் சிந்தனைகள் மீது கட்டமைக்கப்பட்டு அவரது வழிகாட்டுதலுடனும், மத்திய மின்னணு மற்றும் தகவல் தொழில்நுட்ப அமைச்சகத்தின் கீழும் கவ் டெக்-தான் 2020 என்னும் தொழில்நுட்ப நிகழ்ச்சியை 2020 அக்டோபர் 30 முதல் நவம்பர் 1 வரை தேசிய தகவல் மையம் , ஐ ஈ ஈ ஈ கணினி சங்கம் மற்றும் ஆரக்கிள் ஆகியவை இணைந்து நடத்துகின்றன.
புதிய சிந்தனைகளை உருவாக்குவதையும், புதுமைகளை ஊக்குவிப்பதையும், விவசாயம் மற்றும் அதை சார்ந்த துறைகளில் தொழில் நுட்பத்தை பயன்படுத்துவதையும் இந்த மெய்நிகர் ஹேக்கத்தான் நோக்கங்களாக கொண்டுள்ளது.
https://www.computer.org/education/oracle_hackathon_2020 என்னும் ஆன்லைன் பதிவு தளத்தை மின்னணு மற்றும் தகவல் தொழில்நுட்ப அமைச்சகத்தின் செயலாளர் திரு அஜய் சாவ்னே வெளியிட்டார்.
இந்த ஹேக்கத்தானை நடத்துவதற்கு ஒன்று சேர்ந்துள்ள தேசிய தகவல் மையம், ஐ ஈ ஈ ஈ கணினி சங்கம் மற்றும் ஆரக்கிள் ஆகியவற்றை அவர் பாராட்டினார்.
இந்திய டிஜிட்டல் சூழலியலின் முக்கியப் பகுதியாக இளைஞர்கள் இருப்பதாகவும், இந்த நிகழ்ச்சியில் அவர்கள் பங்கேற்று சவால்களுக்கான தீர்வுகளை கண்டுபிடிப்பதை தான் ஆவலாக எதிர்நோக்கி உள்ளதாகவும் செயலாளர் தெரிவித்தார்
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1664295
நிலக்கரி அமைச்சகம்
விடுதலையின் அம்ரித் மஹோத்சவம்: இந்திய நிலக்கரி நிறுவனம் சார்பாக சாலையோர வியாபாரிகள், வாடகை கார் ஓட்டுனர்களுக்கு சணல், துணிப் பைகள் விநியோகம்
விடுதலையின் அம்ரித் மஹோத்ஸவ கொண்டாட்டங்களின் ஒரு பகுதியாக நிலக்கரி அமைச்சகத்தின் கீழ் இயங்கும் இந்திய நிலக்கரி நிறுவனம், கொல்கத்தா நகரம் மற்றும் அதைச் சுற்றியுள்ள பகுதிகளில் உள்ள நூற்றுக்கணக்கான சாலையோர வியாபாரிகள் மற்றும் வாடகைக்கார்கள்/ ரிக்ஷா ஓட்டுனர்களுக்கு சணல் மற்றும் துணி பைகளை வழங்கும் புதுமையான முயற்சியை மேற்கொண்டு வருகிறது. பைகளை விநியோகிக்கும் இந்த ஒரு வார கால திட்டம், சுற்றுச்சூழலைப் பாதுகாக்கும் நடவடிக்கையின் கீழ் நகரத்தின் பல்வேறு பகுதிகளில் மேற்கொள்ளப்படுகிறது.
அன்றாட பயன்பாட்டிற்கு ஒருமுறை பயன்படுத்தும் நெகிழி பைகளுக்கு மாற்றாக இயற்கைக்கு உகந்த சணல் மற்றும் துணி பைகளை உபயோகிக்குமாறு இந்த பிரச்சாரத்தின் போது விழிப்புணர்வு ஏற்படுத்தப்படும்.
இது தவிர, மத்திய நிலக்கரி சுரங்க நிறுவனம் , சிறப்பு ஓவியப் போட்டியை நடத்தியது. ‘பசுமைக்கு மாறுவோம், தூய்மையான தண்ணீரைப் பருகவும்’ என்ற தலைப்பிலான இந்தப் போட்டியில் நிலையான வளர்ச்சியைத் தங்களது கற்பனை திறன் மற்றும் கண்கவர் ஓவியங்கள் மூலம் மாணவர்கள் வெளிப்படுத்தினார்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1751069
-----
(Visitor Counter : 266
பாதுகாப்பு அமைச்சகம்
ஜப்பான் இந்தியா கடல்சார் பயிற்சி 2022  நிறைவடைந்தது
வங்காள விரிகுடாவில் இந்திய கடற்படை ஏற்பாடு செய்திருந்த 7-வது ஜப்பான் இந்தியா கடல்சார் பயிற்சி 2022  நிறைவடைந்தது. இப்பயிற்சியில் இந்தியக் கடற்படைக் கப்பல்கள் தில்லி, காமோர்தா, சக்தி ஆகியவையும் ஜப்பான் நாட்டின் கடற்படைக் கப்பல் சமிதார் ஆகியவையும் இதில் ஈடுபடுத்தப்பட்டன.
(மொத்தம் ஆறு நாட்கள் நடைபெற்ற இந்தப் பயிற்சியில், கப்பல்கள், அதில் உள்ள ஹெலிகாப்டர்கள், போர் விமானங்கள், கடல்சார் ரோந்து விமானம், நீர்மூழ்கி கப்பல் ஆகியவை பயிற்சியில் ஈடுபட்டன.
SM/IR/RS/KRS
மத்திய அமைச்சரவை
நிதி மசோதா, 2021-ன் திருத்தங்களுக்கு அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவை, நிதி மசோதா, 2021-ல் அரசு செய்துள்ள திருத்தங்களுக்கு பின்னேற்பு ஒப்புதல் அளித்துள்ளது. .
முன்மொழிதல்கள் குறித்து மேலும் தெளிவுபடுத்துவதற்கும், நெறிமுறைப்படுத்துவதற்கும், நிதிச்சட்டத்தில் உள்ள திருத்தங்களினால் பங்குதாரர்களுக்கு ஏற்பட்டுள்ள கவலைகளை களைவதற்கும் இந்தத் திருத்தங்கள் அவசியமாகின்றன.
நோக்கங்கள்
இந்தத் திருத்தங்களினால் பங்குதாரர்களுக்கு ஏற்பட்டுள்ள கவலைகளை களைவதன் மூலம் அனைத்து வரி செலுத்துவோருக்கும் சமநிலையையும், ஒருங்கிணைப்பையும் வழங்க, நிதி மசோதா 2021-ல் அரசு செய்துள்ள திருத்தங்கள் வகை செய்கின்றன.
சரியான நேரத்தில் அரசுக்கு வருவாய் ஈட்டித்தரும் வரி முன்மொழிவுகள் மற்றும் வரி செலுத்துவோரின் குறைகளை களைவதன் மூலம் ஏற்கனவே உள்ள வசதிகளை ஒழுங்கு படுத்துதல் ஆகியவையே நிதி மசோதா 2021 திருத்தங்களின் நோக்கங்களாகும்.
மனித வள மேம்பாட்டு அமைச்சகம்
அறிவுசார் சொத்துரிமையை பாதுகாக்க கபிலா பிரசாரம் : மத்திய அமைச்சர் பதில்.
மத்திய கல்வித்துறை இணையமைச்சர் திருமதி. அன்னபூர்ணா தேவி, மக்களவையில் கேள்வி ஒன்றுக்கு அளித்த பதிலில் கூறியதாவது:
அறிவுசார் சொத்துரிமை பாதுகாப்பு மற்றும் சுரண்டல் தொடர்பான விழிப்புணர்வை அதிகரிக்கவும் மற்றும் உயர் கல்வி நிறுவனங்களில் அறிவுசார் சொத்துரிமைக்கு விண்ணப்பிப்பதை ஊக்குவிக்கவும், அறிவுசார் சொத்துரிமை பற்றிய அறிவு மற்றும் விழிப்புணர்வு பிரசாரத்தை ஊக்குவிக்கும் கலாம் திட்டத்தை  மத்திய அரசு கடந்த 2020ம் ஆண்டு அக்டோபர் 15ம் தேதி தொடங்கியது. இதற்காக கபிலா இணையதளமும் தொடங்கப்பட்டுள்ளது.
இதன் மூலம் ஐபி கிளினிக், ஆய்வு கட்டுரைகள், புத்தாக்கம் மற்றும் அறிவுசார் சொத்துரிமை மற்றும் ஆன்லைன் விழிப்புணர்வு நிகழ்ச்சிகள் மற்றும் தேசிய அறிவுசார் சொத்துரிமை விழிப்புணர்வு வாரம் ஆகியவை நடத்தப்படுகின்றன. கபிலா விழிப்புணர்வு நிகழ்ச்சிகளுக்கு, 46,000க்கும் மேற்பட்டோர் பதிவு செய்துள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1783482
அறிவியல் மற்றும் தொழில்நுட்பத்துறை
இந்தியாவில் புதிய தொழில்களுக்கு புதிய வழியாக " கழிவுகளிலிருந்து செல்வம்" என்பது உருவாகி வருகிறது என மத்திய அமைச்சர் டாக்டர் ஜிதேந்திர சிங் கூறினார்
இந்தியாவில் புதிய தொழில்களுக்கு புதிய வழியாக " கழிவுகளிலிருந்துசெல்வம்" என்பது உருவாகி வருகிறது என மத்திய அமைச்சர் டாக்டர் ஜிதேந்திர சிங் இன்று ஜம்முவில் கூறினார்
"ஏக் காம் தேஷ் கே நாம்" திட்டத்தின் கீழ் ஏற்பாடு செய்யப்பட்ட "கழிவுகளிலிருந்து செல்வம்" என்ற தேசிய கருத்தரங்கில் அமைச்சர் உரையாற்றினார். இதில் புதிய தொழில்களுக்கு வணிகத்தையும் வாழ்வாதாரத்தையும் புதிய வாய்ப்புகளையும் உருவாக்க கேரளா முதல் ஹரியானா வரையும் குஜராத் முதல் ஒடிசா வரையும் என இந்தியா முழுவதும் நவீன தொழில்நுட்பங்களைப் பயன்படுத்துவதில் சிறந்து விளங்கிய தொழில்துறை தலைவர்கள் பாராட்டப்பட்டனர்.
பிரதமர் மோடியின் சுதந்திர தின உரையில் இடம்பெற்ற "தூய்மைக்கான " அழைப்பு மற்றும் அனைத்து சர்வதேச நிகழ்வுகளிலும் பருவநிலை தொடர்பான மோடியின் அக்கறை முதன்மைப் பங்கு வகிப்பதையும் குறிப்பிட்ட டாக்டர் ஜிதேந்திர சிங், கழிவுகளிலிருந்து செல்வம் என்ற நடைமுறை சுற்றுச்சூழலை சுத்தமாக வைத்திருப்பது மட்டுமின்றி செல்வத்தையும் உருவாக்கி இரட்டை நோக்கத்திற்கு உதவுகிறது என்றார். , கடந்த ஆண்டு அக்டோபரில் காந்தி ஜெயந்தியை நினைவுகூரும் வகையில் நடைபெற்ற தூய்மை இயக்கத்தின் போது, புது தில்லியில் உள்ள இந்திய அரசு அலுவலகங்களை சுத்தம் செய்தல் மற்றும் அப்புறப்படுத்தப்பட்ட செல்பேசிகள் கணினிகள் போன்றவற்றில் இருந்து மின்னணு குப்பைகளை சந்தைக்கு எடுத்துச் சென்றபோது ரூ.62 கோடிக்கு மேல் வருவாய் ஈட்டப்பட்டது என்பதையு சுட்டிக்காட்டினார்.
மேலும் விவரங்களுக்கு இந்த ஆங்கில செயதிக்குறிப்பைக் காணவும்: https://pib.gov.in/PressReleasePage.aspx?PRID=1854855
•••••••••••••
(Visitor Counter : 102
கப்பல் போக்குவரத்து அமைச்சகம்
சென்னை இந்திய தொழில்நுட்பக் கழகத்துடன் இணைந்து ஜவகர்லால் நேரு துறைமுகத்தில் கடல் நீரின் தரத்தை கண்காணிக்கும் நிலையம் தொடங்கப்பட்டுள்ளது
இந்தியாவின் சிறந்த செயல்பாடு கொண்ட துறைமுகமான ஜவகர்லால் நேரு துறைமுகம், சென்னை இந்திய தொழில்நுட்பக் கழகத்தின் கட்டிட பொறியியல் துறையுடன் இணைந்து கடல் நீரின் தரத்தைக் கண்காணிக்கும் நிலையம் மற்றும் சுற்றுச்சூழலைக் கண்காணிக்கும் மின்சார வாகனத்தை நவம்பர் 21-ஆம் தேதி துறைமுகத்தில் அறிமுகப்படுத்தியது. துறைமுகத்தின் துணைத் தலைவர் திரு உன்மேஷ் ஷரத் வாக் முன்னிலையில் அதன் தலைவர் திரு சஞ்சய் சேத்தி கண்காணிப்பு நிலையத்தையும், வாகனத்தையும் தொடங்கி வைத்தார்.
விழாவில் பேசிய திரு சஞ்சய் சேத்தி, நிலைத்தன்மையில் முன்னிலை வகிக்கவும், பொருளாதாரம், சமூகம் மற்றும் சுற்றுச்சூழல் அளவுருக்களில் வர்த்தகத்திற்கு மதிப்பை உருவாக்குவதிலும் ஜவகர்லால் நேரு துறைமுகம் உறுதி பூண்டிருப்பதாகத் தெரிவித்தார். தற்போது அறிமுகப்படுத்தப்பட்டுள்ள முன்முயற்சிகள், நிலையான வளர்ச்சியை நோக்கிய உறுதிப்பாட்டின் முக்கிய நடவடிக்கைகள், என்றார் அவர்.
கடல் நீரின் தரத்தை கண்காணிக்கும் அமைப்புமுறையும், கண்காணிப்பு வாகனமும் துறைமுகத்தில் சுற்றுச்சூழலின் தரத்தை ஒழுங்குபடுத்தி, கடல்நீர் மற்றும் காற்றின் தர மேலாண்மையில் உதவிகரமாக இருக்கும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் https://pib.gov.in/PressReleasePage.aspx?PRID=1878176
குடியரசுத் தலைவர் செயலகம்
மணிப்பூர் ஆளுநராக திரு இல. கணேசன் நியமனம்
மணிப்பூர் மாநிலத்தின் ஆளுநராக திரு இல. கணேசனை குடியரசுத் தலைவர் நியமித்துள்ளார். தமது அலுவலகப் பணியைத் தொடங்கும் நாள் முதல் அவர் இந்த பொறுப்பை வகிப்பார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1747981
பிரதமர் அலுவலகம்
இந்தியாவின் சுதந்திர போராட்டத்தில் பங்கு பெற்ற மாபெரும் தலைவர்களுக்கு பிரதமர் அஞ்சலி செலுத்தினார்
ராமர், மகாபாரதம், ஹல்டிகாட்டி மற்றும் சிவாஜியின் காலத்திலிருந்தே நிலவி வந்த உறுதி மற்றும் வீரத்தை இந்த போராட்டங்கள் பிரதிபலித்தன: பிரதமர்
நமது ஞானிகள், மகான்கள் மற்றும் ஆச்சாரியர்களால் நாட்டின் ஒவ்வொரு பகுதியிலும் சுதந்திர வேட்கை அணையாமல் காக்கப்பட்டது: பிரதமர்
சுதந்திரப் போரின் அனைத்து வீரர்கள், இயக்கங்கள், எழுச்சி மற்றும் போராட்டத்திற்கு பிரதமர் திரு நரேந்திர மோடி இன்று அஞ்சலி செலுத்தினார்.
இந்தியாவின் பெருமைமிகு சுதந்திர போராட்ட வரலாற்றில் உரிய அங்கீகாரம் பெறாத இயக்கங்கள், போராட்டங்கள் மற்றும் வீரர்களுக்கு அவர் சிறப்பு அஞ்சலியை செலுத்தினார்.
அகமதாபாத்தில் உள்ள சபர்மதி ஆசிரமத்தில் சுதந்திரத்தின் அம்ருத் மகோத்சவம்  நிகழ்ச்சியை தொடங்கி வைத்து அவர் உரையாற்றினார்.
அதிகம் அறியப்படாத இயக்கங்கள் மற்றும் போராட்டங்களின் பங்களிப்பை பாராட்டிய அவர், ஒவ்வொரு போராட்டமும் பொய்களை பரப்பும் சக்திகளுக்கு எதிரான இந்தியாவின் உண்மைக்கான பிரகடனம் என்றும் இந்தியாவின் சுதந்திர வேட்கைக்கு சான்று என்றும் அவர் கூறினார்.
ராமர், மகாபாரதம், ஹல்டிகாட்டி மற்றும் வீர சிவாஜியின் கர்ஜனையின் காலத்திலிருந்தே நிலவி வந்த உறுதி மற்றும் வீரத்தை இந்த போராட்டங்கள் பிரதிபலித்தன என்று அவர் கூறினார்.
கோல், காசி, சந்தால், நாகா, பில், முண்டா, சன்யாசி, ராமோஷி, கித்தூர் இயக்கம், திருவாங்கூர் இயக்கம், பர்தோலி சத்தியாகிரகம், சம்பரன் சத்தியாகிரகம், சம்பல்பூர், சுவார், புண்டெல் மற்றும் குகா எழுச்சிகள் மற்றும் இயக்கங்கள் பற்றி பிரதமர் குறிப்பிட்டார்.
இத்தகைய பல்வேறு போராட்டங்கள், ஒவ்வொரு காலகட்டத்திலும் நாட்டின் ஒவ்வொரு பகுதியிலும் சுதந்திர வேட்கையை அணையாமல் காத்தன என்று திரு மோடி கூறினார். கலாச்சாரம் மற்றும் பாரம்பரியத்தை காப்பதற்கு சீக்கிய குரு முறை நாட்டுக்கு ஊக்கம் அளித்ததாக அவர் கூறினார்.
நமது ஞானிகள், மகான்கள் மற்றும் ஆச்சாரியர்களால் நாட்டின் ஒவ்வொரு பகுதியிலும் சுதந்திர வேட்கை அணையாமல் காக்கப்பட்டது என்றும் இதை நாம் என்றுமே நினைவில் கொள்ள வேண்டும் என்றும் பிரதமர் கூறினார். நாடு தழுவிய சுதந்திரப் போராட்டத்திற்கான அடித்தளத்தை அவர்கள் அமைத்தனர்.
கிழக்கு பகுதியை பொருத்தவரை, சைதன்ய மகாபிரபு மற்றும் ஸ்ரீமந்த் சங்கர தேவ் ஆகியோர் சமுதாயத்திற்கான பாதையை வழங்கி இலட்சியத்தின் மீது மக்களை கவனம் கொள்ள வைத்தனர் என்று பிரதமர் கூறினார்.
மீராபாய், ஏக்நாத், துக்காராம், ராம்தாஸ் மற்றும் நர்சி மேத்தா ஆகியோர் மேற்கிலும் சந்த் ராமானந்த், கபீர்தாஸ், கோஸ்வாமி துளசிதாஸ், சூர்தாஸ், குரு நானக் தேவ், சந்த் ராய் தாஸ் ஆகியோர் வடக்கிலும், மாதவாச்சாரியா, நிம்பர்க்கச்சாரியா, வல்லபாச்சார்யா மற்றும் ராமானுஜாச்சாரியார் ஆகியோர் தெற்கிலும் வழிகாட்டினர்.
பக்தி காலத்தில், மாலிக் முகமது ஜெயசி, ராஸ் கான், சூர்தாஸ் கேசவதாஸ் மற்றும் வித்யாபதி ஆகியோர் சீர்திருத்தங்களை நோக்கி சமுதாயத்தை ஊக்குவித்ததாக பிரதமர் கூறினார். சுதந்திர போராட்டம் இந்தியா முழுவதும் நடைபெற்றதற்கு இவர்கள் காரணம் என்று அவர் தெரிவித்தார். இத்தகைய நாயகர், நாயகிகளின் வாழ்க்கை வரலாற்றை மக்களிடம் எடுத்துச் செல்ல வேண்டும் என்று பிரதமர் வலியுறுத்தினார்.
இவர்களுடைய ஊக்கமளிக்கும் கதைகள், ஒற்றுமை குறித்தும் இலக்குகளை அடைவது குறித்தும் விலைமதிப்பற்ற பாடங்களை நமது புதிய தலைமுறைகளுக்கு கற்றுக்கொடுக்கும் என்று பிரதமர் கூறினார்.
------
(
பாதுகாப்பு அமைச்சகம்
‘இந்திய கடற்படைக்கு செயற்கை நுண்ணறிவை பயன்படுத்துதல்’ஐஎன்எஸ் வல்சுராவில் கருத்தரங்கு
இந்திய கடற்படையின் முதன்மையான தொழில்நுட்ப பயிற்சி நிறுவனமான ஐஎன்எஸ் வல்சுரா, ‘இந்திய கடற்படைக்கு செயற்கை நுண்ணறிவைப் பயன்படுத்துதல்’ என்னும் தற்காலத் தலைப்பிலான கருத்தரங்குக்கு ஜனவரி 19 முதல் 21 வரை ஏற்பாடு செய்திருந்தது.
கடற்படையின் தெற்கு பிரிவின் கீழ் நடைபெற்ற இந்தக் கருத்தரங்கில், கூகுள், ஐபிஎம், இன்போசிஸ், டிசிஎஸ் போன்ற பிரபலமான ஐடி நிறுவனங்களைச் சேர்ந்தவர்கள் உரையாற்றினார்கள். ஐஐடி தில்லி, நியூயார்க் பல்கலைக்கழகம், அமிர்தா பல்கலைக்கழகம் ஆகியவற்றைச் சேர்ந்த கல்வியாளர்களும் இதில் கலந்து கொண்டு நவீனகால போக்கு மற்றும் நடைமுறைகள் பற்றி விளக்கினர். செயற்கை நுண்ணறிவை எவ்வாறு பயன்படுத்துவது என்பது பற்றி அவர்கள் விளக்கினர். இதில் முக்கிய உரையாற்றிய, கடற்படை தெற்குப் பிரிவின் தலைமைதளபதி கொடி அதிகாரி வைஸ் அட்மிரல் எம்ஏ ஹம்பிஹோலி, கடற்படையில், இந்த தொழில்நுட்பத்தைப் பயன்படுத்த வேண்டிய அவசியத்தை வலியுறுத்தினார். நாடு முழுவதிலும் இருந்து 500-க்கும் அதிகமானோர் இந்த இணையவழிக் கருத்தரங்கில் கலந்து கொண்டனர்.
செயற்கை நுண்ணறிவுத் துறையில் இந்தியாவை உலகின் முன்னணி நாடாக உருவாக்க வேண்டும் என்பதுடன், அனைவரும் செயற்கை நுண்ணறிவைப் பயன்படுத்த வேண்டும் என்ற நாட்டின் தொலைநோக்கை எட்டும் வகையில், இந்திய கடற்படை இத்தகைய முன்முயற்சிகளை மேற்கொண்டுள்ளது.
மேலும் கூடுதல் விவரங்களுக்கு ஆங்கிலச் செய்திக்குறிப்பை காணவும் https://pib.gov.in/PressReleasePage.aspx?PRID=1792935
---
(Visitor Counter : 114
சுரங்கங்கள் அமைச்சகம்
தேசிய கனிம ஆய்வு அறக்கட்டளையின் செயல்பாடுகள் குறித்து நிலக்கரி மற்றும் சுரங்க அமைச்சக ஆலோசனைக் குழு ஆய்வு
நிலக்கரி மற்றும் சுரங்க அமைச்சகத்திற்கான ஆலோசனைக் குழுவின் கூட்டம் 2023 செப்டம்பர் 19 அன்று நாடாளுமன்ற கட்டடத்தில் நடைபெற்றது. தேசிய கனிம ஆய்வு அறக்கட்டளையின் செயல்திறனை மறுஆய்வு செய்த குழுவின் உறுப்பினர்களிடையே உரையாற்றிய மத்திய நிலக்கரி, சுரங்கங்கள் மற்றும் நாடாளுமன்ற விவகாரங்கள் அமைச்சர் திரு. பிரகலாத் ஜோஷி, கனிம ஆய்வுகளை மேலும் ஊக்குவிக்கவும், கனிம உற்பத்தியில் இந்தியாவை தன்னிறைவு அடையச் செய்யவும் மாநில அரசுகளுக்கு மத்திய அரசு கணிசமான நிதி மற்றும் தொழில்நுட்ப உதவிகளை வழங்கி வருகிறது என்றார். இந்தியாவுக்கான 30 முக்கியமான கனிமங்களின் பட்டியலின் முக்கியத்துவத்தை எடுத்துரைத்த திரு ஜோஷி, இந்தியாவில் முக்கியமான கனிமங்களின் ஏல செயல்முறையை விரைவுபடுத்துவதற்கான முயற்சிகள் நடந்து வருவதாக உறுப்பினர்களிடம் தெரிவித்தார்.
"நாட்டில் ஆராய்ச்சியை ஊக்குவிப்பதில் தேசிய கனிம ஆய்வு அறக்கட்டளையின் பங்களிப்பு மற்றும் பொறுப்பில் அதன் செயல்திறன்" என்ற தலைப்பில் கூட்டம் நடைபெற்றது. செயலாளர் திரு.வி.எல்.காந்தா ராவ் தலைமையிலான சுரங்க அமைச்சகக் குழு, தேசிய கனிம ஆய்வு அறக்கட்டளையின் செயல்திறனை எடுத்துக்காட்டும் விளக்கக்காட்சியை வழங்கியது. ஆழமான மற்றும் சிக்கலான கனிம ஆய்வுக்கு திட்ட மதிப்பீட்டில் 25% ஊக்கத்தொகையாக அறிவிக்கப்பட்டுள்ளது என்று உறுப்பினர்களுக்கு தெரிவிக்கப்பட்டது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1959027
PIB Headquarters
தமிழ்நாடு, புதுச்சேரி சிஜிஎஸ்டி தலைமை ஆணையராக திரு ஜி.வி. கிருஷ்ணாராவ் பொறுப்பேற்றார்
தமிழ்நாடு மற்றும் புதுச்சேரி மண்டலத்தின் மத்திய ஜிஎஸ்டி மற்றும் கலால் துறை தலைமை ஆணையராக திரு. ஜி.வி. கிருஷ்ணாராவ் இன்று பொறுப்பேற்றுக் கொண்டார்.
ஆந்திரா பல்கலைகழகத்தின் அறிவியல் பட்டதாரியான இவர், உஸ்மானியா பல்கலைக்கழத்தில் எம்பிஏ மற்றும் எல்எல்பி பட்டங்களைப் பெற்றார். சிஏஐஐபி படிப்பையும் அவர் நிறைவு செய்தார். இதுதவிர கணினி வழிச்சட்டம், அறிவுசார் சொத்துரிமை ஆகியவற்றில் முதுநிலைப் பட்டயமும், எம்ஏ  எம்ஏ  ஆகிய பட்டங்களையும் அவர் பெற்றுள்ளார்.
1987ஆம் ஆண்டில் ஐஆர்எஸ் அதிகாரியாகப் பணியில் சேர்ந்த திரு. கிருஷ்ணாராவ், விஜயவாடா, குண்டூர், சென்னை, ஹைதராபாத், வதோதரா, மைசூர், குவஹாத்தி ஆகிய இடங்களில் சுங்கம் மற்றும் மத்திய கலால்துறையில் பணியாற்றியுள்ளார். 2017-ஆம் ஆண்டு மைசூரில் ஆணையர் மற்றும் முதன்மை ஆணையராகப் பணியாற்றியபோது, ஜிஎஸ்டி-யை வெற்றிகரமாக செயல்படுத்தியதில் அவர் முக்கிய பங்காற்றினார். இதற்கு முன்பு அவர், 7 வடகிழக்கு மாநிலங்களின் ஜிஎஸ்டி மற்றும் சுங்கத்துறை தலைமை ஆணையராக குவஹாத்தியில் பணியாற்றினார்.
1998-ஆம் ஆண்டு ஜூன் முதல் 2005ஆம் ஆண்டு ஜூன் வரை சென்னையில் மத்திய கலால் மற்றும் சுங்கத்துறையின் பல்வேறு பொறுப்புகளில் அவர் பணியாற்றி இருப்பதால் இந்தப் பகுதியை நன்கு அறிந்தவராவார்.
அவரது இந்தப் பொறுப்பில், தமிழ்நாடு மற்றும் புதுச்சேரி மண்டலத்தின் வரிசெலுத்துவோர் சேவைக்கும், வருவாயை அதிகரிக்கவும், முன்னுரிமை அளிக்கப்படும் என்றும் ஊழியர் நலனிலும் கவனம் செலுத்தப்படும் என்றும் சென்னை ஜிஎஸ்டி மற்றும் மத்திய கலால் துறையின் கூடுதல் ஆணையர் பி செந்தில்வேலவன் வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
•••••••
(Visitor Counter : 92
உள்துறை அமைச்சகம்
பத்ம விருதுகளை வென்றவர்களுக்கு மத்திய உள்துறை மற்றும் கூட்டுறவு அமைச்சர் திரு அமித் ஷா பாராட்டு
பத்ம விருதுகளை வென்றவர்களுக்கு மத்திய உள்துறை மற்றும் கூட்டுறவு அமைச்சர் திரு அமித் ஷா பாராட்டு தெரிவித்துள்ளார். பத்ம விருதுகளை பொதுமக்களின் விருதுகளாக மாற்றுவதற்கு பிரதமர் திரு நரேந்திர மோடியின் தலைமையின் கீழ் இயங்கி வரும் மத்திய அரசின் உண்மையான பிரத்தியேக முயற்சி இது என்று அவர் கூறினார்.
இதுகுறித்து தமது டிவிட்டர் பக்கத்தில் பதிவிட்டுள்ள அவர், "எமர்ஜென்சியை எதிர்ப்பதில் இருந்து பல்வேறு பதவிகளின் மூலம் நாட்டின் வளர்ச்சிக்கு பங்காற்றியது வரை காலம் சென்ற ஜார்ஜ் பெர்னாண்டஸ் அவர்களின் வாழ்க்கை நாட்டிற்கு ஆற்றும் தன்னலமற்ற சேவையின் சிறப்பான அடையாளமாகும். திரு மோடி அரசால் அவருக்கு பத்ம விபூஷண் வழங்கப்பட்டுள்ளது மிகவும் மகிழ்ச்சியான ஒன்றாகும்," என்று கூறியுள்ளார்.
"சட்டம், நிதி மற்றும் இதர துறைகளில் தமது ஞானம் மற்றும் அனுபவத்தின் மூலம் நாட்டின் வளர்ச்சிக்கு நினைவு கூறத்தக்க பங்கை காலம் சென்ற அருண் ஜேட்லி அவர்கள் ஆற்றினார். அவருக்கு பத்மவிபூஷன் கௌரவம் வழங்கியிருப்பது திரு மோடி அரசின் மிகவும் பாராட்டத்தக்க நடவடிக்கையாகும். இந்தியாவின் வளர்ச்சிக்கான அவரது அர்ப்பணிப்பு நம்மை தொடர்ந்து ஊக்குவிக்கும்," என்று திரு அமித் ஷா கூறினார்.
"காலம் சென்ற சுஷ்மா ஸ்வராஜ் அவர்களின் வாழ்க்கை, பொதுமக்கள் நலன் மற்றும் நாட்டிற்கான சேவைக்கு அர்ப்பணிக்கப்பட்டு இருந்தது. வெளியுறவுத்துறை அமைச்சராக வெளியுறவு அமைச்சகத்தை பொதுமக்களுடன் இணைத்ததற்காக அவர் நினைவு கூறப்படுவார். நாட்டின் வளர்ச்சிக்கு அவர் ஆற்றிய பங்கிற்காக திரு மோடி அரசால் பத்மவிபூஷண் விருது வழங்கப்பட்டுள்ளது அவருக்கு செலுத்தப்படும் மிகவும் பொருத்தமான அஞ்சலியாகும்," என்று மத்திய உள்துறை மற்றும் கூட்டுறவு அமைச்சர் கூறியுள்ளார்.
"குஜராத்திற்கு இன்று மிகவும் மகிழ்ச்சியான நாள் ஆகும். திரு கஃபூர் பாய் எம் பில்கியா, திருமதி சரிதா ஜோஷி, பேராசிரியர் சுதிர் குமார் ஜெயின், திரு சகாபுதீன் ராத்தோட், டாக்டர் ஹெச் எம் தேசாய், திரு யாஜ்தி நவ்ஷிர்வான் கரஞ்சியா, திரு நாராயண் ஜே ஜோஷி 'கரியால்' மற்றும் டாக்டர் குர்திப் சிங் ஆகியோருக்கு அவர்களது சிறப்பான பங்களிப்புக்காக மோடி அரசால் பத்மஸ்ரீ விருது வழங்கப்பட்டுள்ளது," என்று மத்திய உள்துறை அமைச்சர் மேலும் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1770100